Yari 1950a

La yari 1950a dil 20ma yarcento eventis de la 1ma di januaro 1950 til la 31ma di decembro 1959. Dum la yari 1950a eventis, inter altri:

 Mondo 
 Pos la duesma mondomilito mizerinta landi gradope forteskas. La rikonstrukturi eventas omnaloke. Nova limiti inter stati en Europa stabileskas.
 Kolda milito duras, inter Ocidentala stati kun Usa kom chefo, e komunista Est-bloko kun Sovietia kom chefo. Anke armala tensi inter superpovi forteskas. Preske omna konflikti en la mondo havas ula relato kun kolda milito. 
 Superpovi de la mondo, Sovietia ed Usa, komencas konkurso pri l'exploro di la kosmo. Sovietia surprizas tota mondo sendante aden kosmo l'unesma artificala satelito, Sputnik 1.
 Televiziono gradope divenas populara en Usa. En la fino dil yardeko, la plumulta domi en Usa havas televizion-recevili.

 Europa 
 31ma di januaro 1953 - Granda inundadi che la Norda Maro eventas ye la 31ma di januaro 1953 en Nederlando ed Unionita Rejio. To produktas 1.835 morti en Nederlando e 307 en l'Unionita Rejio.
 Tra la helpo de la programo Marshall, la rikonstrukturo di westal Europana landi esas sucesoza.
 Europa duras dividita inter Usana e Sovietian influo-zoni. Germania duras dividita en du landi: Est-Germania e West-Germania.

 Azia 
 Usa finas lua okupeso en Japonia, qua itere nedependanteskis.
 Kambodja en 1953, e Vietnam en 1954 (dividita en Nord-Vietnam e Sud-Vietnam) divenas nedependanta de Francia. Ank en 1954, Francia retrodonas la teritorio Puducherry ad India.

 Afrika 
 Multa nova nacioni naskas, nome en Afrika: Libia, Sudan, Tunizia, Maroko, Ghana e Guinea nedependanteskas en ca yardeko.

 Nord-Amerika 
 Usana Senato studias l'Amendo da Bricker, kolektiva nomo di serio di propozita chanji en l'Usana Konstituco, qui limitizus l'extenso e ratifiko di traktati e exekutiva konkordi quin Usa povus facar.
 1955 - Disney-lando apertesas en Anaheim, Kalifornia.

 Central-Amerika 
 En 1957 François Duvalier elektesas en Haiti, ma deklaras su prezidanto dumvive.
 L'1ma di januaro 1959 diktatoro Fulgencio Batista fugas de Kuba. Fidel Castro kaptas povo e gradope komencas la transito vers socialista rejimo.

 Sud-Amerika 
 26ma di julio 1952 - Eva Perón, spozino dil prezidanto Juan Domingo Perón de Arjentinia, mortas. Eventas granda komociono publika dum elua funero.
 24ma di agosto 1954 - La prezidanto Getúlio Vargas de Brazilia suocidas per pafado kontre lua kordio, meze grava politikala krizo. Ilu lasis letro en qua denuncis komploto por revokar ilu. Granda komociono publika eventas dum lua funero.

 Muziko 
 Nova muzikala stilo, rock and roll ("shancelez e turnez"), naskis en muziko. Kom maxim granda stelo divenis yuna homulo Elvis Presley de Tennessee, Usa.

 Olimpiala Ludi 
 Helsinki, 1952
 Melbourne, 1956

 Referi